Az EGT-Vegyesbizottság 4/2003 határozata

(2003. január 31.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2002. december 6-i 161/2002 EGT-vegyesbizottsági határozat módosította [1].

(2) A gabonafélékben, az állati eredetű élelmiszerekben, illetőleg egyes növényi eredetű termékekben - többek között a gyümölcsökben és zöldségekben -, illetve azok felületén található (bentazon és piridát) peszticid-szermaradványok megengedett legmagasabb mértékének meghatározására tekintettel a 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról szóló, 2002. május 17-i 2002/42/EK bizottsági irányelvet [2], amelynek helyesbített szövegváltozatát a HL L 140., 2002.5.30., 39. o. tartalmazza, be kell építeni a Megállapodásba.

(3) A növényi és állati eredetű termékekben és azok felszínén található peszticid-szermaradványok hatósági ellenőrzésére szolgáló közösségi mintavételi módszerek megállapításáról és a 79/700/EGK irányelv hatályon kívül helyezéséről szóló, 2002. július 11-i 2002/63/EK bizottsági irányelvet [3] be kell építeni a Megállapodásba.

(4) A kinint vagy koffeint tartalmazó élelmiszerek címkézéséről szóló, 2002. július 18-i 2002/67/EK bizottsági irányelvet [4] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XII. fejezete a következőképpen módosul:

1. A 38. pont (86/362/EGK tanácsi irányelv), a 39. pont (86/363/EGK tanácsi irányelv) és az 54. pont (90/642/EGK tanácsi irányelv) a következő francia bekezdéssel egészül ki:

"- 32002 L 0042: A Bizottság 2002. május 17-i 2002/42/EK irányelve (HL L 134., 2002.5.22., 29. o.), amelynek helyesbített szövegváltozatát a HL L 140., 2002.4.19., 39. o. tartalmazza."

2. A melléklet az 54zy. pontot (622/2002/EK bizottsági rendelet) követően a következő pontokkal egészül ki:

"54zz. 32002 L 0063: A Bizottság 2002. július 11-i 2002/63/EK irányelve a növényi és állati eredetű termékekben és azok felszínén található peszticid-szermaradványok hatósági ellenőrzésére szolgáló közösségi mintavételi módszerek megállapításáról és a 79/700/EGK irányelv hatályon kívül helyezéséről (HL L 187., 2002.7.16., 30. o.).

54zza. 32002 L 0067: A Bizottság 2002. július 18-i 2002/67/EK irányelve a kinint vagy koffeint tartalmazó élelmiszerek címkézéséről (HL L 191., 2002.7.19., 20. o.)."

3. A 20. pont (79/700/EGK bizottsági irányelv) szövegét el kell hagyni.

2. cikk

A 2002/42/EK irányelv, amelynek helyesbített szövegváltozatát a HL L 140., 2002.5.30., 39. o. tartalmazza, a 2002/63/EK és a 2002/67/EK irányelv izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. február 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. január 31-én.

az EGT-Vegyesbizottság részéről

az elnök

P. Westerlund

[1] HL L 38., 2003.2.13., 16. o.

[2] HL L 134., 2002.5.22., 29. o.

[3] HL L 187., 2002.7.16., 30. o.

[4] HL L 191., 2002.7.19., 20. o.

[5] Alkotmányos követelmények nem merültek fel.

--------------------------------------------------